Toki pona

El **toki pona** ye una llingua artificial diseñada por Sonja Lang. Publicóse por primer vegada n'Internet a mediaos de 2001. Publicó'l so llibru completu *Toki Pona: The Language of Good* (Toki Pona: La llingua del bien) en 2014.

Trátase d'una llingua minimalista que se centra no que Lang considera son les coses bones de la vida, y diseñólu pa espresar el máximu de significaos con un esfuerciu mínimu. Pa ello ye perimportante'l contestu, pos les pallabres son mui polisémiques. Consta de catorce fonemes y unos cientu venti vocablos, que varien un poco dependiendo del falante, por aciu de pallabres desusaes y otres non oficiales. Nun pretendía ser una llingua auxiliar internacional, sinón —como afirma l'autora— un «yoga pa la mente cola filosofía taoísta como cadarma.

Filosóficamente, la llingua escurrióse pa moldiar la manera de pensar de los sos usuarios acordies cola hipótesis de Sapir-Whorf.

## Etimoloxía
El nome 'toki pona' compónse de la pallabra *toki* (como sustantivu "llingua"/"fala"/"comunicación") y la pallabra *pona* (como axetivu "bonu"/"cenciellu").
La pallabra *toki* vien de *tok* en tok pisin que se deriva de *talk* del inglés, y la pallabra *pona* vien de *bona* n'esperantu, otra llingua construyida.

## Fonoloxía
El **toki pona** ta fonéticamente casi amenorgáu a media seña espresión. Recuerda al xaponés pero escarez de pares sorda/sonora, xeminaciones, diptongos, vocales llargues y palatalizaciones.

:(1): La *u* puede ser o non llabializada. Namái les sílabes d'entamu de pallabra pueden empezar por vocal.
:(2): La *j* correspuende cola [j] de l'AFI. *"ji"* y *"ti"* pasen a *"si"*.
:(3): *"wo"* y *"wu"* pasen a *"o"* y *"u"*.
:(4): La *n* de final de sílaba nun puede preceder a una nasal (*m* o *n*) na mesma pallabra. Siguida de *p* o *k* puede mutar a billabial o velar, anque nun queda reflexáu na escritura.

La sílaba tónica ye la primer sílaba de cada pallabra. En toki pona nun s'usen tildes. Nun se permiten sílabes qu'entamen per vocal más qu'al comienzu de les pallabres.

## Gramática

La llingua tien una estructura del tipu suxetu verbu oxetu.

Delles carauterística básiques: 

* La pallabra *li* dixebra suxetu de predicáu, sacante si'l suxetu ye *mi* ("yo", "nós") o sina ("tu", "vós")
* La pallabra *e* preciede l'oxetu direutu
* Los oxetos direutos precieden los sintagmes preposicionales.
* La pallabra *la* dixebra llocuciones alverbiales del restu de la frase. Úsase pa condicionales y alverbios de tiempu.

Tou eso y otres carauterístiques queden reflexaes na estructura de les frases na forma Backus-Naur.

### Nomes

En **toki pona**, l'usu de los nomes propios pue faese de la siguiente manera:

Anteponiendo aquello de lo que ye nome, como *jan* (persona) o *ma* (llugar abiertu, tierra).

Cuando aquello de lo que ye nome propiu, como *jan* ("persona") o *ma* ("espaciu abiertu", "tierra"). El nome popiu ha escribise cola so grafía o *tokiponizándolos*. Esto ye, adautando la so grafía a la del toki pona. Esto, dende l'asturianu, faise de la siguiente forma:

B, V, F → P

D, ḶḶ → T

C¹, G, QU, Ḥ → K

R, LL → L

C², Z, X → S

1 La C de CA, CO, CU

2 La C de CE, CI

Y siguiendo la norma de formación de sílabes: Consonantete + vocal + n optativN.sonante nun ye necesaria si ye la primer sílaba de la

Permítese la metátesis y la inclusión de semivocales (**j** tres **i**, o **w** tres **o** o **u**) pa conservar una fonoloxía más asemeyada a la orixinal, polo que suelen esistir diferentes opciones pa "tokiponizar" una pallabra. "Asturies" podría ser "ma Atulije", o "ma Satulije", por exemplu.

Dellos nomes yá tan fixaos. Asina, Cuba sería *ma Kupa*; Europa, *ma Elopa*; Ecuador, *ma Ekato*; España, *ma Epanja*; etcétera.

### Axetivos

El nucleu d'un sintagma nominal preciede'l restu del sintagma: la pallabra modificada, el sustantivu, va enantes que los modificadores.

Cómo operen los modificadores, (axetivos), ye pel orde en qu'apaecen. *jan pona suli* ("persona"+"bonu"+"grande") interprétase como *(jan pona) lukin*, ye dicir, "amigu grande" ("amigu" traduzse como "persona bona"). Pela contra, *jan suli pona* sería "xigante bonu".
Pa camudar esi orde úsase la partícula *pi* (que podría tornase como "de"). Asina, *tomo pi telo nasa* (*tomo* "llugar zarráu/casa/habitación", *pi* "de", *telo* "llíquidu", *telo* "raru, alloriáu/alloriante") ye un chigre (llugar de bebíes alloriantes), mientres "tomo telo nasa" significaría "(habitación de llíquidu) rara", ye dicir, "bañu raru".

Los demostrativos, numberales y pronomes posesivos van detrás de los demás modificadores.

### Verbos

Dellos verbos, como *tawa* ("dir"), nun usen *e* enantes de los sos complementos. Esto débese a que tamién funcionen como preposición (*tawa* tamién significa "haza") y nun haya verbu "ser/estar". Asina, *mi tawa ma Kupa* significa "yo voi a Cuba" ensin partícula porque tamién significa lliteralmente dalgo como "yo toi haza Cuba".

Los verbos, a diferencia del español, o del inglés, nun se rixen por tiempu. Por casu, *moku* ("comer") nuna oración podría significar "yo como", "yo comí" o "yo voi comer".

Tamién, són inestremables dellos significaos por nun diferenciase oraciones pasives y actives más que pol contestu. *mi moku* pue significar "yo como" o "yo soi comida". Poro, davezu los falantes de Tokio pona refuguen les pasives.

### Preposiciones

L'oxetu d'una preposición vien direutamente dempués. Nun s'usa la partícula **e** con preposiciones. Tamién una preposición puede tomar el llugar d'un verbu regular.

*sina lape lon supa* “Tu descanses nel sofá.”

*ona li lon tomo*: “Él/ella, ello ta nel edificiu.”

*mi tawa esun*: “Voi al mercáu.”

## Vocabulariu

El repertoriu de 120 pallabres foi diseñáu según los principios d'una vida simple ensin los entueyos de la civilización moderna, delles pallabres anque nun s'usen enforma como *leko* (‘lladriyu'), o que nun apaecen nel llistáu oficial y nun fueron reemplazaes *kan* (‘con') y *pata* (‘hermanu o hermana') siguen siendo parte de la llista de 120 pallabres.

Etimológicamente proceden del inglés, del tok pisin, del finés, del xeorxanu, del holandés, del francés acadiano, del esperantu, del croata y del chinu (tantu mandarín como cantonés).

Delles pallabres tienen sinónimos obsoletos porque fueron camudaes pa evitar tracamundios. Por casu, **ona** ("él, ella, ello") dicíase **iki** hasta que se camudó pa evitar confundilo con **ike** ("malu").

### Númberos

El toki pona namái tien pallabres pa "unu" (*wan*), "dos" (*tu*) y "munchos" (*mute*). Magar l'autora desaconséyalo, nel usu xeneral utilízase *ala* ("non") como "cero", *luka* ("mano, brazu") como "cinco", *mute* (munchos) como "venti" y *ale/ali* (tou) como "cien", dexando la espresión de cantidaes más concisa. Asina, "225" diríase *ali ali mute luka*.
Falantes de toki pona tien tentao desendolcar un sistema pa mentar númberos más grandes, pero nengún se popularizó abondo. Sicasí, gran parte de la filosofía de la llingua ye la cenciellez, y nun rique ser a espresar grandes cifres.

### Colores

Los colores son *loje* (coloráu), *jelo* (mariellu), *laso* (azul y verde), *pimeja* (negru) y *walo* (blancu).
Al igual qu'en delles llingües naturales, el **toki pona** escarez d'una pallabra que sirva pa estremar el verde como un color distintu del azul. Sicasí, al poder usar un color como sustantivu y otru como sustantivu, pue dicise, por exemplu, *laso jelo* (azul-verde mariáu). Esto tamién pu úsase pa dicir "rosa" (*loje walo*), "naranxa" (*jelo loje*), etcétera.

### Estaos de la materia

La materia duro ye *kiwen*. Esto pue referise a cualesquier, roca, metal, güesu...
Pue especificase un poco más con un oxetivu. Asina, *kiwen kasi* (materia duro vexetal) sería madera.

La materia llíquido ye *telo*. Esta pallabra úsase especialmente pal agua, pero pue referise tamién a bebíes, secreciones o cualedquier otru llíquidu.

La materia gasoso ye *kon*. Esta pallabra úsase especialmente pal aire, pero pue usase pa cualesquier gas y tamién pa daqué etéreo. Asina, *kawa kon* (*kawa* = enerxía, fuercia) pue significar "maxa".

Esiste un cuartu conceutu, *ko*, que ye'l de la materia que, anque teniendo consistencia, toma la forma'l recipiente nel que ta. Esto pue ser daqué sólido pero granulao (como'l sable) o un llíquidu perespeso (como l'untu).

## Lliteratura

La lliteratura en **toki pona** compónse de dellos proverbios, fragmentos de testos relixosos traducíos, daqué de poesía y unos pocos rellatos curtios y ensayos.

Tiense calculaos qu'hai más de 3000 falantes, pero nun grupu de Facebook de Tokio pona hay casi cinco mil miembros.

Mientres, nel Congresu Internacional d'esperantu, celebráu en Sarajevo n'agostu de 2007, celebróse una sesión especial dedicada al toki pona na que participaron 12 falantes de la mesma.

Creóse una Wikipedia en toki pona en 2004, pero zarráronla n'avientu de 2008. Anguaño esiste Wikisepija.

**Muestra de testu en toki pona: el [[padrenuesu]]**

Esta muestra reflexa una versión antigua de la llingua.

*Puede oyese la *.

; **wan taso (soledá -lliteralmente: unu solu-)**
; Poesía escura adolescente

## Referencies

## Enllaces esternos
* Enciclopedia wiki en Toki pona.
* Manual de toki pona n'español, con 76 lleiciones ilustraes, un apéndiz y un diccionariu (descargable nun PDF).
* tomo pi jan Ke ye una páxina d'un falante toki pona, escrita puramente nesta llingua (a esceición del apartáu que da información sobre la llingua).
* Páxina web oficial del toki pona. Tamién disponible n'Esperantu y nel mesmu toki pona .
* lipu pi jan pije . Contién lleiciones gramátiques .

* Diccionariu del llibru oficial . El diccionariu que ta nel llibru oficial *Toki Pona: The Language of Good* .

* Llista de vocabulariu de jan Pije . Una llista de vocabulariu fechu por jan Pije  y .
* Un artículu sobre toki pona .